Vir baie mense is ’n budget net ’n groot kopseer. Jy beplan, en begroot … en dan gebeur die lewe. Dave Ramsey, van die bekende program The Dave Ramsey Show, het reeds miljoene mense regoor die wêreld uit hulle finansiële verknorsing gehelp. Sy koevertsisteem (envelope system) is ’n doelgerigte manier om jou te help om jou begroting op te stel én daarby te bly.
Begroting is vir meeste mense ’n onaangename woord, maar om sukses te behaal met jou koeverte moet jy tot die laaste sent begroot. ’n Mens is maklik geneig om geld te spandeer op nietighede, en teen die einde van die maand staan jy verstom dat jou rekening leeg is!
Bepaal wat jy alles uit jou sak uit betaal per maand. Maak kategorieë soos petrol, kos, klere en vermaak. Daar is natuurlik sekere items op jou begroting wat jy elektronies betaal en jy kan uiteraard nie hierdie geld in koeverte sit nie. Maar sover as wat jy kan, deel jou geld op wat nie per debietorder afgetrek word nie.
Nadat jy jou uitgawes in kategorieë verdeel het, sit die aangeduide bedrag in elke koevert. As jy byvoorbeeld R500 vir klere begroot het, sit nou daardie R500 in jou “Klere” koevertjie.
Hier kom die trick … Wanneer jy al die geld in ’n spesifieke koevert gespandeer het, is jy klaar met daardie groepie vir die maand. Met ander woorde, jou koevertjie is leeg, dis finish en klaar. Jy mag níé by die OTM nog geld trek of met jou kaart betaal nie. Maak dus seker jy het genoeg geld uitgesit vir dinge soos kos en petrol. ’n Mens is geneig om te min vir veral kos te begroot.
Jy mag dalk redeneer dat jou debietkaart nie skuld maak soos ’n kredietkaart nie, maar daar is iets sielkundig wat dit moeiliker maak om kontant te spandeer as om jou kaart te gebruik. As jy dit ’n gewoonte kan maak om eerder kontant te gebruik, sal jy minder geneig wees om te veel geld uit te gee.
Moenie sommer moed opgee as jy na ’n maand of twee nog nie jou begroting heeltemal reggekry het nie. As jy vasbyt en deurdruk sal jy wel sien hoe hierdie sisteem jou geldsake regruk.
Moenie vir jouself ’n wet maak wat sê jy mag nie ook geld uithou vir lekker dinge nie. As jy en manlief saamstem, of as jy voel jou begroting kan dit hanteer, maak gerus ’n “Pret”-koevertjie. Hierdie geld kan vir enigiets gebruik word buite die normale. Om goed met geld te werk hoef nie ’n nagmerrie te wees nie.
As jy meer wil lees oor Dave Ramsey en sy Total Money Makeover plan, gaan na www.daveramsey.com. Hy het ook ’n baie interessante, en effektiewe, manier om jou skuldvry te maak. Dis beslis die moeite werd om jou kopsere oor geld iets van die verlede te maak!
Die lys van bekendes met wie sy al blad geskud het, is lank. Die lys van toekennings wat sy al ontvang het, nog langer. Dit lyk asof sy alles maklik regkry – maar is dit waar? Ons het een volle dag saam met Shéri en die mense na aan haar deurgebring. Sy en haar ma, Susette, gesels oor die mites oor Down-sindroom.
Dokters sê vir jou baie goed wat nie noodwendig waar is nie. Een is dat jou kind net so ver soos sewe sal ontwikkel. Ek het besluit ek sal daardie grense verskuif. Met die regte stimulasie kan ’n kind met Down-sindroom kognitief ver ontwikkel.
Shéri: Mense met Down-sindroom is geneig om gewig aan te sit en omdat ek kort is, is ek meestal op ’n spesiale dieet. Ek gaan drie keer ’n week na ’n biokinetikus toe wat saam met my oefeninge doen. Sy help my veral met balans en om die regte spiere te ontwikkel.
[Pagebreak] Shéri: Dit was partykeer erg. Veral die seuns het my gespot. Dan het ek vir hulle gevra of hulle my ekstra chromosoom wil hê. Hulle het gewoonlik nie geweet wat om te sê nie. Net: “Hû?”
Shéri: Een van die goed wat ek by die skool doen, is om vir die kinders ’n Bybelklassie aan te bied. Dis vir my baie lekker om op so ’n manier iets te beteken. Dit voel vir my of ek die kinders kan help omdat ek weet hoe dit voel om gestremd te wees. Ek kan hulle troos en hulle leer wat om vir mense te sê wat hulle spot.
Susette: Ek glo beslis die Here het ’n doel gehad met Shéri toe sy gebore is. Onthou, ek en Jerry (haar pa) het glad nie verwag dat ons eerste kind Down-sindroom gaan hê nie. Wat ons gehelp het, is dat ons dit gou aanvaar het. Sodra jy dit aanvaar het, maak jy die lewe vir jouself, vir jou kind en vir ander mense baie makliker.
Toe Shéri drie maande oud was, het ons van ’n dokter in Duitsland gehoor. Hy het breinselle van ’n lamsfetus getrek, dit dan met ’n steriele mengsel gemeng en vir die kinders ingespuit. Sy teorie was dat indien hy die veroudering van die selle in die kind met Down-sindroom kan uitstel, kan die kind verder ontwikkel as die normale sewe jaar. Alhoewel daar nie bewyse was dat dit werk nie, het ons besluit om die kans te waag.
Maar daar was een probleem: geld. Ons was jonkgetroud en het net in ’n nuwe huis ingetrek. Ek was 25 en ’n onderwyser, en hy 27 en ’n skakelbeampte by die universiteit. Toe ek vir hom sê: “Maar Jerry, ons het nie geld om hierdie kind oorsee te vat nie,” het hy geantwoord: “As die Here wil hê ons moet gaan, sal ons.”
Dit is waar ek vir die eerste keer gesien het ’n mens kan baie goed sê, maar die Here het haar gebring tot waar sy is. Hy het ’n doel met hierdie kind gehad toe sy gebore is. En Hy het regtig voorsien.